Mark Kenny Carroll

Mark Kenny Carroll (født 19. november 1896 i St. Louis i Missouri i USA; død 12. januar 1985 i Wichita i Kansas) var en amerikansk katolsk prelat og biskop av Wichita.

Liv og virke

Bakgrunn
Mark Carroll var et av tolv barn til Thomas og Mary (née Kenny) Carroll. Faren var politimann.

Prest
Mark Kenny Carroll ble presteviet for erkebispedømmet Saint Louis den 10. juni 1922. Han ble så prest i Immaculate Conception Church i Maplewood og ved St. Rose's Church i St. Louis. Han ble direktør for Society for the Propagation of the Faith og Association of the Holy Childhood i 1924, og visekanselliust for erkebispedømmet St. Louis i 1929. Han var rektor for katedralskolen (1931–1946) og sogneprest for Old Cathedral fra 1937 til 1942, da han ble flittet til St. Margaret's Church.

Biskop
Den 15. februar 1947 utnevnte pave Pius XII ham til biskop av Wichita. Erkebiskopen av Saint Louis, Joseph Elmer Ritter, bispeviet ham den 23. april samme år;  medkonsekratorer var erkebiskopen av Indianapolis, Paul Clarence Schulte, og biskopen av Leavenworth, George Joseph Donnelly. 

I 1948 oppfordret han til opphevelsen an delstaten Kansas' meget strenge alkohollover som han mente krenket rimelig frihetsutøvelse. I 1951 mottok han som den første katolske geislige i USA hedersbevisning fra National Conference of Christians and Jews for «promoting amity and understanding among all elements of our pluralistic society.» Han delttok på alle fire sesjoner av Andre vatikankonsil mellom 1962 og 1965, og ble en talsmann for økumenikk og for bruken av folkespråket i messeliturgien. Han støttet også borgerrettsbevegelsen, og sa at han så det som sin oppgave «to preach equality of man and dignity and worth.»

Den 27. september 1967 trakk Mark Carroll Kenny seg som biskop av Wichita av aldersgrunner og pave Paul VI utnevnte ham til titulærbiskop av Taparura.

Episkopalgenealogi 
Hans episkopalgenealogi er:

 Kardinal Scipione Rebiba  (1504-1577) 
 Kardinal Giulio Antonio Santorio  (1532-1602) *bispeviet 1566
 Kardinal Girolamo Bernerio (1540-1611) *1586
 Erkebiskop Galeazzo Sanvitale  (1566-1622) *1604
 Kardinal Ludovico Ludovisi  (1595-1632) *1621
 Kardinal Luigi Caetani (1595-1642) *1622
 Kardinal Ulderico Carpegna (1595-1679) *1630
 Kardinal Paluzzo Paluzzi Altieri degli Albertoni (1623-1698) *1666
 Pave Benedikt XIII (1649-1730) *1675
 Pave Benedikt XIV (1675-1758) *1724
 Erkebiskop Enrico Enríquez (1701-1756) *1743
 Erkebiskop Manuel Quintano Bonifaz (1698-1774) *1749
 Kardinal Buenaventura Córdoba Espinosa de la Cerda (1724-1777) *1761
 Kardinal Giuseppe Maria Doria Pamphilj (1751-1816) *1785
 Pave Pius VIII (1761-1830) *1816
 Pave Pius IX (1792-1878) *1827
 Kardinal Raffaele Monaco La Valletta (1827-1896) *1874
 Erkebiskop Diomede Angelo Raffaele Gennaro Falconio, O.F.M. Ref. (1842-1917) *1892
 Biskop Joseph Chartrand (1870-1933) *1910
 Erkebiskop Joseph Elmer Ritter (1892-1967) *1933
 Biskop Mark Kenny Carroll (1896-1985) *1947

Referanser 

Katolske biskoper fra USA
Deltakere på Andre Vatikankonsil
Linjen Rebiba
Personer fra St. Louis